google/wiki40b huggingface dataset:
The Amazing Race Canada 4

The Amazing Race Canada 4 var den fjerde sesongen av den canadiske realityserien The Amazing Race Canada. Serien er basert på den amerikanske serien The Amazing Race. Den fjerde sesongen fulgte ti lag, alle bestående av to personer med en eksisterende relasjon, i et kappløp rundt om i Canada og verden. Hovedpremien i konkurransen er 250 000 CAD, en verdensomspennende reise for to personer, vel som en valgfri Chevrolet, som ble brukt som transportmiddel under kappløpet, til hvert av lagmedlemmene. Jon Montgomery, programleder i alle foregående sesonger, ledet også den fjerde sesongen av programmet.
Sesongen hadde premiere 28. juni 2016. 
Kjæresteparet Stephanie "Steph" LeClair og Kristen McKenzie vant den fjerde sesongen av The Amazing Race Canada. De ble det første kvinnelige laget til å vinne The Amazing Race Canada, i tillegg til det første lesbiske paret til å vinne i The Amazing Race-franchisen.

Produksjon

Den 21. september 2015, kunngjorde CTV at serien ble fornyet med en fjerde sesong under en reunionsshow for den tredje sesongen.
Den fjerde sesongen av The Amazing Race Canada strakk seg 25 000 km gjennom tre land på to kontinenter i løpet av 26 dager. I tillegg besøkte denne sesongen seks provinser og et territorium i Canada. Innspillingen begynte 28. april 2016 og var ferdig 24. mai 2016. Vietnam og Cuba ble besøkt for første gang i The Amazing Race Canada.

Casting

Castingen for den fjerde sesongen begynte 23. september 2015 med en nettside for innsending og registrering av søknader og auditionvideoer. Søknadsfristen gikk ut 23. november 2015.
Casten inkluderte vinneren av Mrs. Universe 2015 Ashley Callingbull-Burnham, som deltok med hennes far Joel, og Big Brother Canada 1-deltagerne Jillian MacLaughlin og Emmett Blois, som respektiv vant og kom på tredjeplass. Lowell Taylor, som reiste med sin kone Julie, ble den første deltageren som er juridisk blind til å delta i The Amazing Race.

Markedsføring

Chevrolet, Bank of Montreal og Mentos fortsatte som sponsorer av The Amazing Race Canada. I tillegg ble Hotels.com og Mountain Equipment Co-op nye sponsorer av kappløpet.
Melkegrotten

Melkegrotten (latin: Crypta lactea, arabisk: مغارةآلسثئ) eller Melkegrottekapellet eller Vår Frues grotte, er et katolsk kapell i Betlehem på Vestbredden i De palestinske selvstyreområder i Det hellige land. Det nåværende kapellet er fra 1872. Grotten har  siden kristen oldtid vært et pilegrimsmål, og har siden det ble satt i stand på nytt på 1800-tallet vært - sammen med den tilknyttede Maria-helligdommen - ivaretatt av fransiskanerordenens Kustodie for Det hellige land i Palestina. Status Quo, en forsåelse mellom de religiøse grupper i landet fra 1700-tallet,er gjeldende for stedet.

Historie

Det nåværende katolske kapell fra 1872 ligger på stedet for en gammel bysantinsk kirke fra 400-tallet, og noen rester av gulvmosaikken er bevart.

Tradisjon

Kristen tradisjon vil at dette er hvor Den hellige familie gjemte seg under barnemordet i Betlehem, før de kunne flykte til Egypt. Grottens navn skyldes at «en dråpe melk» fra jomfru Marias bryst falt på grottens grunn, og endret gulvets farge til hvitt. Det er her tre forskjellige fuler, og stedet oppsøkes også av pilegrimmer som vil helbredes for infertilitet.
Radio Korgen

Radio Korgen er en ikke-kommersiell nærradio i Hemnes kommune, Nordland. Radio Korgen  gikk på lufta med sin første offisielle sending 19. mars 1982. Den ble etablert av en initativgruppe på seks personer, deriblant Trygve Aanes, Per-Jomar Hoel og Halldor Vassdal.
Radio Korgen var blant de 8 første nærradioer som fikk konsesjon i Norge, og den eneste av disse som fremdeles er i drift. Radio Korgens profil er det man kan kalle en «bygderadio». Driften er dugnadsbasert, og kan ikke overleve uten frivillige lisenspenger fra lytterne. Den har faste sendinger og er kanskje særlig populær hver lille julaften, da kanalen åpner for at utflyttede hemnesværinger får sende en hilsen over eteren.
Lysefjorden (Forsand)

Lysefjorden er en fjord i Forsand kommune, Ryfylke i Rogaland. Kjente steder som Preikestolen og Kjerag ligger langs Lysefjorden. Fjorden er 42km lang og er 422 meter dyp på det dypeste. I 2006 hadde Lysefjorden besøk av 279 768 turister.
I innløpet til Lysefjorden ligger Oanes og Forsand på hver sin side med hver sin kai. Lysefjorden går fra innløpet ved Høgsfjorden til Lysebotn i enden mot nordøst. Ytterst i fjorden ligger Lysefjordbrua som er eneste bru over fjorden. Der går sommeråpen vei mellom Suleskard i Sirdal og Lysebotn. Veien brukes også for besøkende til Kjerag med over 1000 meter fritt fall. 
Fjorden er laget av isbreer som har gravd ut fjellmasser under seg over lang tid. Isbreen har så smeltet og trukket seg tilbake, og blitt fylt igjen av havet. Dette har blitt undersøkt og beskrevet av  kvartærgeolog Bjørn G. Andersen i hans studier av norske naturlandskap. Høgsfjorden er skilt fra Lysefjorden med en grunn terskel mellom Oanes og Forsand, der  sadelpunktet er bare 13 meter under overflaten der det under et lag morenemasse er fast fjell. Lysefjorden består av flere bassenger skilt av terskler av fast fjell. De grunneste tersklene er vel 10 meter under overflaten. Lysefjorden fremstår som en ensartet kløft med svært bratte, til dels overhengende bergvegger. Isbreen har gravd uten en så smal og dyp fjord trolig på grunn av retning på sprekkene i berggrunnen. Berggrunnen består bare av skandinavisk grunnfjell med granitt og gneis i kombinasjon. Berget er homogent og kløver godt i rett vinkel, og det har vært steinbrudd blant annet i Eiane til brolegging og kantstein. I Lastabotn ble det funnet kobbermalm på 1700-tallet. Ved Flørli er det en terskel på omkring 150 meters dyp der fjorden er mer enn 300 meter dyp innenfor.
På sommerstid går det turistferje inn i fjorden hver dag. Utenom høysesongen på sommerstid går det rutetrafikk med hurtigbåt. Forsand, Oanes, Songesand og Lysebotn er tilknyttet veinett. Veiene til Songesand og Lysebotn er vinterstengt.
På grunn av høye fjell og store innsjøer på viddene er Lysefjorden blitt brukt til vannkraftproduksjon. Det første kraftverket var Flørli kraftverk som har en fallhøyde på 740 meter. Flørli kraftverk brukte lenge en rørgate som gikk ned langs fjellsiden og kraftstasjonen som er godt synlig fra fjorden, men rørene som brukes i dag er sprengt inn i fjellet. Lysebotn kraftverk er et annet kraftverk langs fjorden.
Fjorden har en bestand av noen hundre steinkobber. Steinkobben i Lysefjorden er fredet.

Historie

I 2013 hadde Lysefjorden besøk av 500 000 turister. Med dette ble Lysefjorden og stedene langs Lysefjorden det mest besøkte området i Rogaland. Preikestolen hadde 205 000 besøkende i 2013, Kjerag/Øygardstølen hadde 30 0000. I tillegg kommer cruisebåtgjester, turister på fjorden og bilturister.
Ainia

Ainia (som betyr hurtighet) var ifølge gresk mytologi en amason som var en av Akilles' fiender, og en av de tolv amasonene som bisto Penthesilea under den trojanske krigen.
Greyster

Opprinnelse og alder

På 1980-tallet begynte en gruppe mennesker i trekkhundmiljøet å eksperimentere med å krysse inn greyhoundblod i vorstehhund, for å oppnå en hurtig hund med god utholdenhet. Det er på det rene at vorstehhund iblandes greyhound for å oppnå større hurtighet, men det egentlige blandingsforholdet rasene i mellom er ukjent. Noen hevder også at pointer har blitt blandet inn for å gjøre hundene fysisk mindre, siden greyhound er betydelig større enn vorstehhund.
Hundekjøreren Lena Boysen Hillestad har vært sentral i arbeidet med å få fram denne hunden, og hennes arbeider har blitt hedret nasjonalt og internasjonalt. I dag dominerer greystere de korte trekkhundkonkurransene. Boysen Hillestad har vunnet 14 VM, 13 EM og 20 NM i nordisk stil.

Utseende, anatomi og fysikk

Den ligner en storvokst vorstehhund, men har kraftigere fysikk og lengre lemmer. Spesielt lårene er meget kraftige.

Bruksområde

Den er avlet for konkurranser i hundespannkjøring, men fungerer også godt som familiehund.
Albano Sant'Alessandro

Befolkningsutvikling

Tall fra ISTAT
Hezuo (Gannan)

Hezuo (kinesisk: 合作; pinyin: Hézuò) er et byfylke i provinsen Gansu i Folkerepublikken Kina. Det er et byfylke i det autonome prefektur Gannan for tibetanerne.
Befolkningen var på 83 486 innbyggere i 1999.

Samferdsel

Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos.
Pernille Wibe

Klubb

Wibe spilte for de norske klubbene Bækkelaget, Byåsen og Larvik, før hun la opp i 2017 da kontrakten hennes med den franske klubben Issy Paris utløp 31. juni.
Hun gjorde comeback i 2018, da hun signerte en korttidskontrakt med Vipers Kristiansand etter at klubbens linjespiller Mathilde Kristensen ble skadet.

Landslag

26. mars 2011 fikk Wibe sin debut på det norske A-landslaget mot Russland. Hun ble samme år tatt ut i bruttotroppen til Håndball-VM 2011, men var ikke blant de 16 som fikk spille i selve mesterskapet.
Wibe ble tatt ut til Møbelringen Cup 2013 og kjempet om den siste VM-plassen til Håndball-VM 2013 i Serbia, men traff heller ikke denne gangen nåløyet.
Året etter fikk hun sin mesterskapsdebut under Håndball-EM 2014 og var med på det norske laget som ble europamestere. Wibe var også i Norges tropp som ble verdensmestere i Håndball-VM 2015.

Privatliv

Wibe studerer til en mastergrad i ledelse og organisasjonspsykologi i Oslo.
Munnskjenk

Munnskjenk var i gammel tid, særlig i antikken og  middelalderen, en embetsmann ved et hoff som hadde ansvaret for drikkevarene og for å skjenke vin til kongen eller fyrsten under måltidene. Munnskjenken skulle også smake på mat og drikke og sørge for at herskeren ikke ble forgiftet.

Kjente munnskjenker

Det har vært en rekke kjente munnskjenker opp gjennom historien. Alle har stått kongen nær og vært blant de mest betrodde ved hoffet.
Ifølge gresk mytologi ble den unge, vakre, trojanske prinsen Ganymedes utropt til gudenes munnskjenk av gudekongen Zevs. Ganymedes ble også Zevs' elsker. Også ungdommens gudinne Hebe var munnskjenk for de greske gudene. I Første Mosebok i Bibelen blir egypterkongens munnskjenk nevnt i historien om Josef ved Faraos hoff.
590-årene

-- 590 -- 591 -- 592 -- 593 -- 594 -- 595 -- 596 -- 597 -- 598 -- 599
Tiårsoversikt
Helsefagarbeider

Helsefagarbeider (tidligere kalt hjelpepleier) har som oppgave å pleie ulike pasient- eller brukergrupper. Oppgavene inkluderer forebygging, behandling som ikke involverer parenterale medisiner, miljøterapi, habilitering og rehabilitering. Helsefagarbeideren skal utføre og hjelpe til med oppgaver som har sammenheng med pasientens eller brukerens daglige gjøremål, delta i miljøarbeid og ellers i det lokale behandlingsopplegget i en institusjon. 
Helsefagarbeideryrket omfatter omsorg for syke – både eldre og yngre – og funksjonshemmede mennesker. Typiske arbeidsplasser er sykehjem, hjemmesykepleie, sykehus. Helsefagarbeideren kan blant annet jobbe innen omsorgen for psykisk utviklingshemmede, psykisk syke i ulike aldre, innen tverrfaglig miljøarbeid, i rusomsorgen, i eldreomsorgen og med barn og unge. 
Fremover er prognosen at behovet for helsefagarbeidere vil vokse sterkt. Helsemyndighetene i Norge arbeider for å rekruttere 4 500 nye helsefagarbeidere hvert år, for å dekke det eksisterende og ventede behovet.
Skal man jobbe som helsefagarbeider i Norge må man ha autorisasjon fra Statens autorisasjonskontor for helsepersonell og være oppført i Helsepersonellregisteret.

Utdannelse

Helsearbeiderfaget er et programområde som velges på videregående skole Vg2 og bygger på helse- og oppvekstfag Vg1. Etter to år i skole følger to år i lære. Tilbudet tilbys i alle fylker. Det finnes andre veier til fagbrev, blant annet som praksiskandidat eller ved å få vurdert realkompetanse fra alternativ yrkeserfaring.
One Step Closer

Konserter

Frem til 2007 avsluttet bandet konsertene sine med sangen «One Step Closer». De strofene Davis synger pleier nå å bli sunget av Mike Shinoda, noen få ganger blir den sunget av Chester Bennington.

Video

Det var Joe Hahn som kom med ideen bak musikkvideoen. Før Joe Hahn steppet inn hadde bandet tenkt seg en «vanlig» musikkvideo med bandet som fremfører sangen under en konsert. Filmen ble laget i en forlatt LA T-banetunnel. Dette er en av de få musikkvideoene Scott Koziol er med i, da det er to klipp der man kan se ham.

Listeplasseringer

«One Step Closer» kom på 4.-plass på Mainstream Rock Tracks i USA og i Australia. «One Step Closer» kom på 10.-plass på «United World Chart», 24.-plass på UK Singles Chart, 32.-plass på den tyske listen, 46.-plass på den italienske listen og 75.-plass på Billboard Hot 100.
Pleasants Energy gasskraftverk

Pleasants Energy gasskraftverk er et varmekraftverk i delstaten Vest-Virginia i det sentrale USA. Det har en installert produksjonskapasitet på 344 MW, fordelt på 2 like store blokker med moderne gassturbiner. Operatør er Tenaska Power Inc.
Utstyret er vesentlig levert av General Electric. Anlegget ble bygget ut i årene 1970–2002. Brenselkilden er naturgass.
Edin Løvås

Liv og virke

Edin Løvås er mest kjent for sitt arbeid innen retreatbevegelsen i Norge. Retreatbevegelsen vokste fram i Norge fra 1950-tallet da Sandom retreatsenter i Ottadalen ble etablert. Siden var han med på å bygge opp flere tilsvarende sentra for kristen meditasjon: Tomasgården ved Kornsjø, Johannesgården ved Lillehammer, Lia gård i Østerdalen og Solåsen pilegrimsgård i Son. Profilen for disse varierer, men stillhet, bønn og ettertanke er fellesnevneren for alle.
Løvås var en mye brukt predikant. Han startet som pastor i Det norske misjonsforbund. Etter et intervju i norsk radio opplyste forbundsledelsen i Misjonsforbundet i sin tid at de ikke ønsket noe samrøre med Løvås som de mente nærmet seg «spiritisme». Dette var begynnelsen på et 15 år langt «eksil», men dette endret seg. Ved sin død ble Løvås hyllet fra Misjonsforbundets side som en «døråpner til en dypere relasjon med Jesus gjennom kristussentrert forkynnelse». 
I 1950 utga Løvås boken Kanskje dette er vegen og i 1952 Åndelige øvelser for en Kristus-disippel, inspirert av jesuitterordenens grunnlegger Ignatius av Loyola. Der gav han veiledning til den såkalte Jesusmeditasjonen.
Edin Løvås er kjent for å bruke både humor og en folkelig tone under sine prekener. Han har også skrevet en «vitsebok», inspirert av kristen moral og etikk. Selv etter at han ble pensjonist, drev han aktiv forkynnervirksomhet og skrev artikler for ulike tidsskrifter. 
I 2002 utga Løvås boken Minutter med Jesus: 365 enkle øvelser i jesusmeditasjon, som inneholder 365 bibelvers som kan brukes til meditasjon – ett for hver dag. Den er oversatt til flere språk og solgt i mange. Boka Maktmennesket i menigheten (1987), ny utgave under tittelen Det farlige maktmennesket (1999), som omhandler psykopati og maktmisbruk i menigheten, er Løvås' kanskje viktigste bok.
Presten og forfatteren Knut Grønvik utga i 1996 boken Snekkersønnen, som er en biografi om Edvin Løvås.
Et kjent Løvås-sitat er «en gudstjeneste er en rast underveis til himmelen».

Utmerkelser

Løvås fikk høsten 2006 Kongens fortjenstmedalje i gull. Fylkesmann i Østfold, Anne Enger Lahnstein, stod for overrekkelsen. Han fikk medaljen for grunnleggelsen av såkalte retreatbevegelser og miljøer hvor mennesker kan få komme litt avsides for stillhet og åndelig søken.
Edin Løvås ble av avisen Vårt Land nominert til Petter Dass-prisen i 2010.
Evan Rachel Wood

Oppvekst

Wood vokste opp i Raleigh i Nord-Carolina i en jødisk familie som bestod av mange skuespillere. Faren hennes er teaterdirektør og moren hennes er skuespiller og underviser også i teaterkunst. Både Wood og hennes søsken opptrådte på teateret hvor faren jobber.

Karriere

Wood har deltatt i 26 filmer, hvorav hun har hatt hovedrollen i åtte. Hun har blitt nominert til ni priser, inkludert Golden Globe.

Personlig

I 2007 ble det offentlig kjent at Wood og Marilyn Manson hadde et forhold. I 2008 ble det kjent at de var forlovet, men forholdet tok slutt samme år. I desember 2009 kunngjorde de at de hadde funnet tilbake til hverandre, og 5. januar 2010 ble det kjent at de igjen var forlovet. Forlovelsen ble brutt i august samme år. I oktober 2012 giftet hun seg med den engelske skuespilleren Jamie Bell, men i mai 2014 ble de separert. De fikk ett barn sammen.
17. april 2011 uttalte Wood til Esquire at hun er bifil.
Alfametyltryptamin

Dosering

AMT ble brukt som antidepressivt legelmiddel i doser fra 5-10 mg. Med en slik dosering merker man positive endringer i humøret, samt stimulerende effekter.
Det blir ikke lenger brukt som legemiddel, men rekreasjonelt bruk forekommer. Rekreasjonelle doser starter fra ca. 20-30 mg, hvor de psykedeliske virkningene mer merkbare. 40+ mg er en relativt stor dose. Effektene varer ofte i opptil 12 timer, men kan vare mye lenger. Det tar vanligvis 2-3 timer etter inntak før effektene kan merkes.

Bivirkninger

Det er vanlig å få bivirkninger som kvalme og oppkast, spesielt de første timene etter inntak. Hodepine kan også forekomme, spesielt ved større doser.

Lovlig status

AMT er et tryptamin, og er etter en oppdatering av Narkotikaforskriften (tidligere kalt Narkotikalisten) nå ulovlig i Norge, på lik linje med andre ulovlige rusmidler.
Rosenborg Ballklub i 1993

Tabell
Erik Poppe (1905)

Biografi

Erik Poppe ble født i Kristiania som sønn av sporveisdirektør Trygve Poppe og ble student i 1923, cand.med. i 1930 og dr.med. i 1942. Hans doktoravhandling var Experimental Investigations of the Effects of Roentgen Rays in the Eye.
Fra 1930 til 1932 hadde Erik Poppe utdanningsstilling ved Sauda sykehus, deretter var han to år ved Vestfold fylkessykehus i Tønsberg og tre år ved Bergens kommunale sykehus før han i 1938 ble reservelege ved Det norske radiumhospital og spesialist i medisinsk radiologi. Fra 1941 var han overlege ved røntgenavdelingen på Tromsø sykehus til han i 1947 kom til Rikshospitalets røntgen-radiumavdeling. I 1950 ble han overlege og dosent i røntgendiagnostikk ved Universitetet i Oslo. Fra 1954 var han så knyttet til Det Norske Radiumhospital som overlege og dosent i stråleterapi ved Universitetet i Oslo. I 1954 ble han professor i stråleterapi.

Verv

Fra 1945 til 1947 var Erik Poppe medlem av bystyret i Tromsø. Et år var han også formann i Tromsø krets av Norges Røde Kors. Fra 1951 til 1954 var han formann i Norsk forening for medisinsk radiologi, fra 1950 til 54 var han styremedlem i Det Norske Radiumhospital. Fra 1950 var han medlem i Den norske legeforenings kreftkomite. Fra 1954 var han medlem av forskningsutvalget i Landsforeningen mot kreft og fra 1956 styremedlem. Fra 1956 var han også medlem av Statens råd i strålehygieniske spørsmål.
Tønnes Andenæs

Virke

Andenæs var sjef for Universitetsforlaget fra opprettelsen i 1950. Han arbeidet aktivt for nordisk kultursamarbeid, og særlig for kontakt med Færøyene og Island, og var formann i Norsk-færøysk lag 1947–1959 og i Norsk-Islandsk Samband 1960–1965. I 1949 gav han ut studieboka Grunnloven vår. Boka er oversatt til engelsk, tysk og fransk.
Andenæs var kommunestyremedlem i Bærum fra 1963 til 1971. Fra januar til oktober 1965 var han statssekretær i Kirke- og undervisningsdepartementet. Han ble innvalgt på Stortinget for Arbeiderpartiet fra Akershus i 1969 og ble gjenvalgt i 1973.
Andenæs omkom i Tretten-ulykken 22. februar 1975.

Familie

Han var bror av juristen Johs. Andenæs og forretningsmannen Erling Rye Andenæs. De stammer fra gården Andenes i Gloppen kommune i Sogn og Fjordane.
Han var far til juristen Mads (Tønnesson) Andenæs.

Ordener og utmerkelser

Tønnes Andenæs var ridder av Den islandske falkeorden og mottok Deltakermedaljen.
Soldbuch

Soldbuch var tjenestepliktsboken for tyske soldater i første og andre verdenskrig.

Funksjon

Heftet ble utlevert til soldaten når en kom i aktiv tjeneste, den var personlig og ble båret av soldaten. Den fungerte som identifikasjon og lønningsbok. I heftet var oppføringer som hvilke vaksiner soldaten hadde tatt, hva slags utstyr som var utdelt, hvilke kompanier soldaten har tjenestegjort i, hvilke utmerkelseer han hadde mottatt, og så videre.
Quadrus

Utseende

Middelsstore, brune eller brunsvarte smygere. Undersiden av bakvingen er gjerne skinnende metallisk blå bortsett fra mørke ytterkanter, ofte er det også ett eller to blå tverrbånd på oversiden. Forvingen har en del små, hvite flekker. Larven er nokså slank, naken og mørkgrønn. Et uvanlig trekk er at den langstrakte puppen er ganske lys på farge, hvit eller blekgul.

Levevis

Artene lever i regnskog og tåkeskog, der de kan være ganske vanlige. Larvene lever på planter i pepperslekten (Piper, Piperaceae) og på trær i slekten Talauma (Magnoliaceae).

Utbredelse

Alle lever i den Neotropiske region (Sør- og Mellom-Amerika).
Devil Doll

Devil Doll er et italiensk-slovensk band som ble startet i 1987 i Venezia og den slovenske hovedstaden Ljubljana. Flere av bandmedlemmene blir rekruttert gjennom en annonse med teksten «A man is the less likely to become great the more he is dominated by reason: few can achive greatness -and none in art-if they are not dominated by illusion.» («En mann har mindre sjanse for å bli stor om han blir dominert av fornuften: få kan oppnå storhet -og ingen innenfor kunsten-om de ikke er dominert av illusjoner»). Bandet ble egentlig startet som to separate grupper av en ukjent musiker som går under navnet Mr. Doctor, men ble senere slått sammen til en i Venezia. Både Mr. Doctor og resten av bandet er veldig lyssky og tar aldri intervjuer (i alle fall ikke Mr. Doctor). De fleste intervjuer og offentlige pressemeldinger har gått gjennom bandets fanklubb.
Musikkstilen Devil Doll spiller kan beskrives som en blanding av klassisk musikk, teater, progressiv rock og en god dæsj stemning fra en svarthvitt skrekkfilm fra 1930-tallet. Sangene er lange, og en utgivelse inneholder derfor gjerne bare en sang. At gruppen er veldig inspirert av gamle filmer er noe man merker veldig lett gjennom tekstene og valget av bandnavn, ett navn som trolig er hentet fra Tod Brownings film The Devil Doll fra 1936. Det går rykter om hovedpersonen selv Mr. Doctor jobber med nettopp film i dag.
Den merkelige hendelsen med hunden den natten

Den merkelige hendelsen med hunden den natten er en roman skrevet av den britiske forfatteren Mark Haddon. Boka vant i 2003 prisen «Whitbread Book of the Year». Tittelen er et sitat som stammer fra den fiktive detektiven Sherlock Holmes i Arthur Conan Doyles korte historie «Silver Blaze» fra 1893.
Boka er skrevet i jeg-form hvor hovedpersonen er en 15 år gammel gutt fra byen Swindon i Wiltshire i 1998 som lider av Aspergers syndrom, en mild form for autisme.
Romanen er planlagt filmatisert i under regi av amerikanske Steve Kloves.
Berja senter

Berja senter er et kjøpesenter i Kongsberg sentrum. Senteret ble ombygget og hadde åpning i oktober 2009.
Täljö

Täljö er et tettsted i Österåker kommune i Stockholms län i landskapet Uppland i Sverige. I 2010 hadde tettstedet 387 innbyggere.